Verkool op die N1: Slagoffer se naam bekend - Maroela Media
William du Plessis Foto: Facebook
"Die 24-jarige William du Plessis van Upington in die Noord-Kaap se naasbestaandes is van sy dood in kennis gestel," het sers. Mamello Mokhuoane, woordvoerder van die polisie, in 'n verklaring gesê.
Du Plessis, wat by die Imperial Group in Edenvale gewerk het, moes 'n voertuig in Kroonstad aflewer toe hy glo op pad daarheen verdwaal het. Hy het omstreeks 00:15 met 'n Hyundai i10 gery toe hy 'n u-draai gemaak en 'n vragmotor, wat op pad was na Windburg, hom getref het.
Maroela Media het vroeër berig die vragmotor kon glo nie betyds stop nie en het die motor 'n paar meter ver gesleep voordat dit uiteindelik tot stilstand gekom het. Die motor het aan die brand geslaan en Du Plessis was vasgekeer.
"Die polisie in Ventersburg kon deur die nommerplaat bepaal dat die motor aan die Imperial Group behoort en het só Du Plessis uitgeken," het Mokhuoane bygevoeg.
Baie sterkte aan William se ouers,familie en vriende.
Ek wonder net of William ooit n U-draai gemaak het, of was die vragmotor sonder ligte. Dis maklik om die een wat nie kan sê wat gebeur het nie die skuld te gee en hoe sou William nie n vragmotor in die aand met ligte gesien het nie. Baie sterkte aan die familie.
Al gesien hoe mense voor vragmotors in jag of op hul hakke ry en as die bestuurder dan hul voertuig beskadig die skuld kry vir die ongeluk?